RO Jurnalul Oficial al Uniunii Europene C 96/38

Comunicare din partea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație de prospectare a zăcămintelor de hidrocarburi lichide sau gazoase, denumită „Permis de Coulommiers”)

(Text cu relevanță pentru SEE)

2009/C 96/12

La 6 noiembrie 2008, societatea Toreador Energy France, cu sediul social la adresa 9, rue Scribe 75009 Paris, a prezentat o cerere pentru obținerea unei autorizații, pentru o perioadă cinci ani, de prospectarea unor zăcăminte de hidrocarburi lichide sau gazoase, denumită „Permis de Coulommiers”, pentru o suprafață de aproximativ 329 de kilometri pătrați situată în departamentul Seine et Marne.

Perimetrul în care este valabilă această licență este delimitat de arcele de meridiane și de paralelele care se unesc succesiv cu punctele definite în cele ce urmează prin coordonate geografice în grade (NTF, meridianul Parisului).

Punct Longitudine (grade est) Latitudine (grade nord) A 0,70 54,40 B 0,80 54,40 C 0,80 54,30 D 1,10 54,30 E 1,10 54,20 F 0,92 54,20 G 0,92 54,21 H 0,90 54,21 I 0,90 54,22 J 0,81 54,22 K 0,81 54,20 L 0,70 54,20 M 0,70 54,33 N 0,71 54,33 O 0,71 54,34 P 0,73 54,34 Q 0,73 54,35 R 0,74 54,35 S 0,74 54,37 0,70 54,37

Depunerea cererilor și criteriile de atribuire a drepturilor de exploatare.

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se iau în conformitate cu criteriile de atribuire a drepturilor de exploatare minieră, definite la articolul 6 din decretul menționat, până cel târziu la 6 noiembrie 2010.

Condiții și cerințe privind exercitarea activității și încetarea acesteia.

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține de la următoarea adresă: Ministère de l'écologie, de l’énergie du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la Sécurité d'Approvisionnement et des Nouveaux Produits Energétiques, Bureau exploration et production des hydrocarbures), 41, boulevard Vincent Auriol, 75703 Paris Cedex 13, FRANCE [telefon: +33 153941481 fax: +33 153941440].

Actele cu putere de lege și reglementările menționate anterior pot fi consultate pe site-ul Légifrance, la adresa http://www.legifrance.gouv.fr

(1) JO L 164, 30.6.1994, p. 3.